বন্ধুরা আসলেই কী এমন হচ্ছে না? সহপাঠীর একজন অফিস প্রধান, আরেকজন সে অফিসের দারোয়ান; একজন অফিসার, আরেকজন কেরানি; একজন ডাক্তার, আরেকজন রোগীর সিরিয়াল লেখক। কেন এমন হয়? একবার চিন্তা করো। নিশ্চয় চেষ্টা, পরিশ্রম এবং হার না মানা মানসিকতার জন্য একজন সফল আরেকজন বিফল হয়। মহান আল্লাহ সূরা আন নাজমের ৩৯ এবং ৪০ নং আয়াতে বলেছেন, ‘মানুষ যে চেষ্টা সাধনা করে তা ছাড়া আর কিছুই অর্জন করতে পারে না এবং তার চেষ্টা সাধনা অচিরেই মূল্যায়ন করা হবে।’ তিনি সূরা রাদের ১১ নং আয়াতে আরো বলেন : ‘আল্লাহ ততক্ষণ পর্যন্ত কোন জাতির অবস্থান বদলান না, যতক্ষণ না তারা নিজেদের বদলে ফেলে। আর যখন কোন জাতিকে দুর্ভাগ্যে নিপতিত করার ফয়সালা করে ফেলেন, তখন কারো রদ করায় তা রদ হতে পারে না।’ এ ব্যাপারে আলবার্ট আইনস্টাইন বলেছেন (১৮৭৯-১৯৫৫ খ্রি.) You never fail until you stop trying ‘তুুমি কখনও ব্যর্থ হবে না, যতক্ষণ না তুমি চেষ্টা বন্ধ করছো । এ ছাড়া টি বেনেট বলেন, Do not fear failure but rather fear not trying. ‘পরাজয়ের ভয় করো না বরং চেষ্টা না করার ভয় করো।’ আরবি একটি প্রবাদ বাক্যে বলা হয়েছে ‘আস সায়্যু মিন্না, ওয়াল ইতমামু মিনাল্লাহ’ চেষ্টা আমাদের পক্ষ থেকে আর পূর্ণতা মহান আল্লাহর পক্ষ থেকে।